cyanic-selkie/wikianc huggingface dataset:
কোরি লামাস্টার হত্যাকাণ্ড
শনাক্তকরণ
ওয়াশিংটন রাজ্যে লামাস্টারের বোনের সাথে যোগাযোগ একটি ফিঙ্গারপ্রিন্ট কার্ড সরবরাহ করেছিল যখন লামাস্টার ছোট ছিল যা তখন তার ময়নাতদন্তের সময় নেওয়া প্রিন্টগুলি মেলাতে ব্যবহৃত হয়েছিল। একজন বাবা ও ছেলেকে যাকে লামাস্টারের সাথে ভ্রমণ করতে দেখা গিয়েছিল তাদের সন্দেহজনক ব্যক্তি হিসাবে চিহ্নিত করা হয়েছিল। এরপর থেকে ছেলে মারা গেছে, আর বাবা ওয়েন হোয়াইট পূর্ব টেনেসিতে এক সময়ের জন্য বসবাস করেছিলেন কিন্তু তারপর তিনিও মারা গেছেন।
রাম বসু
রাম বসু (১৩ সেপ্টেম্বর ১৯২৫ - ১১ ফেব্রুয়ারি ২০০৭) আধুনিক বাঙালি কবি, বহুকাল মার্কসবাদী চিন্তাধারায় অনুপ্রাণিত। দ্বিতীয় বিশ্বযুদ্ধের মর্মান্তিক বছরের পর লেখা তার প্রথম কাব্যগ্রন্থ তোমাকে (১৯৫০) কবিতা-প্রেমী সমাজে সাড়া জাগায়। এই গ্রন্থের শীর্ষ কবিতা তোমাকে, পরান মাঝি হাঁক দিয়েছে ইত্যাদি কবিতা আজও গভীর জনপ্রিয়তার দাবী রাখে।
প্রগতিবাদী কবিতার জন্য বিখ্যাত হলেও, প্রেমের কবিতা-তেও তিনি সিদ্ধহস্ত, এবং নাটক-সুলভ সংলাপের প্রয়োগ বিশেষভাবে লক্ষ্যণীয়
জীবনী
রাম বসুর জন্ম ১৯২৫ খ্রিস্টাব্দের ১১ সেপ্টেম্বর ব্রিটিশ ভারতের অধুনা পশ্চিমবঙ্গের উত্তর চব্বিশ পরগনা জেলায় ইছামতী নদীর পার্শ্ববর্তী তারাগুনিয়া গ্রামে। পিতা ললিতকুমার বসু ও মাতা ইন্দুবালা। রাম বসুর জীবনের প্রথমদিক অতিবাহিত হয় বর্তমানের ঝাড়খণ্ড রাজ্যের সিংভূমের খনি অঞ্চলে তার পিতার কাঠের ব্যবসাস্থলে। পিতামহ অঘোরনাথ ছিলেন একজন কবি। তাই পারিবারিক সূত্রেই রাম বসু কবিতা রচনার প্রেরণা পান। ১৯৪২ খ্রিস্টাব্দে প্রবেশিকা পরীক্ষা পাশের পর কলকাতার  বিদ্যাসাগর কলেজে ভরতি হন। বাণিজ্য শাখায় স্নাতক হওয়ার পর তিনি  কলকাতা বিশ্ববিদ্যালয়ে স্নাতকোত্তর শ্রেণীতে পড়ার সময়ই কমিউনিস্ট ভাবাদর্শে শ্রদ্ধাশীল রাম বসু কমিউনিস্ট পার্টিতে যোগ দেন। পড়াশোনা অসম্পূর্ণই থাকে। পরে তিনি  পশ্চিমবঙ্গ মধ্যশিক্ষা পর্ষদের চাকরিতে যোগ দেন এবং সেখানে ডেপুটি সেক্রেটারির পদে থেকে অবসর নেন।
সাহিত্যকর্ম
রাম বসুর প্রথম কবিতা ১৯৪৩ খ্রিস্টাব্দে অরণি পত্রিকায় প্রকাশিত হয়। পরে তার অসংখ্য কবিতা অগ্রণী, ডাক, ইস্পাত, পরিচয়, ক্লান্তি, গণতন্ত্র, গণতান্ত্রিক, অমৃত, যুবমানস, সপ্তাহ, নক্ষত্রসহ বিভিন্ন পত্রিকায় প্রকাশিত হয়। তার ভাষণ, প্রাণ মাঝি হাঁক দিয়েছে,গজেন মালী প্রভৃতি কবিতা পঞ্চাশ-ষাটের দশকে একরকম আলোড়ন সৃষ্টি করেছিল। প্রকাশভঙ্গির স্পষ্টতা ও সাবলীলতা সেই সঙ্গে তার সমাজ সচেতনতা ছিল রাম বসুর কাব্যের বিশিষ্ট লক্ষণ। রাম বসু নিজের নামে ১৪ টি কাব্যগ্রন্থ, দশটি কাব্য নাটক এবং "কনিষ্ক" ছদ্মনামে প্রবন্ধ ও উপন্যাস সহ আরো ষোলটি গ্রন্থ রচনা করেন।
পুরস্কার
১৯৮৯ খ্রিস্টাব্দে তিনি একগুচ্ছ কাব্যনাট্য  গ্রন্থটির জন্য পশ্চিমবঙ্গ সরকারের রবীন্দ্র পুরস্কার লাভ করেন। এছাড়া তিনি উল্টোরথ পুরস্কার পেয়েছেন।
পারিবারিক জীবন ও জীবনাবসান
কবি রাম বসুর পত্নী অলকা বসু ছিলেন একজন প্রধান শিক্ষিকা। তিনি ২০০৬ খ্রিস্টাব্দের ৩১ জানুয়ারি প্রয়াত হন। তাদের একমাত্র কন্যা সুকন্যা ছিলেন জননেত্রী ইলা মিত্রের পুত্রবধূ। কবি রাম বসু ২০০৭ খ্রিস্টাব্দের ১১ ফেব্রুয়ারি পরলোক গমন করেন।
আবদুর রশীদ খান
আবদুর রশীদ খান (১ জানুয়ারি ১৯২৪ – ২ ফেব্রুয়ারি ২০১৯) বাংলাদেশের সাহিত্যিক, শিক্ষাবিদ, প্রাবন্ধিক ও কবি ছিলেন। বাংলা কবিতার জন্য তিনি ১৯৭৭ সালে বাংলা একাডেমি পুরস্কার পান।
প্রাথমিক জীবন
আবদুর রশীদ খান ১ জানুয়ারি ১৯২৪ সালে (সার্টিফিকেট অনুযায়ী ১৯২৭ সাল) চাঁদপুর শহরের পশ্চিম জাফরাবাদে জন্মগ্রহণ করেন। তার পিতার নাম ওয়াইজউদ্দিন খান ও মাতার নাম কাদরুন নেসা। তিনি রঘুনাথপুর সরকারি প্রাথমিক বিদ্যালয়ে শিক্ষাজীবন শুরু করে গৃদকালিন্দিয়া এসই স্কুলে লেখাপড়া করেন। এরপর ঢাকা কলেজিয়েট স্কুলে ৭ম ও ৮ম শ্রেণী পাশ করে টাঙ্গাইলের জামুর্কি নবাব স্যার আবদুল গণি হাইস্কুল মেট্রিকুলেশন পাস করেন। ১৯৪৫ সালে তিনি ঢাকা কলেজ থেকে বিজ্ঞান বিভাগে উচ্চমাধ্যমিক সম্পন্ন করেন। ঢাকা বিশ্ববিদ্যালয় থেকে তিনি ১৯৪৯ সালে সম্মানসহ স্নাতক ও ১৯৫০ সালে ইংরেজিতে এমএ (স্নাতকোত্তর) ডিগ্রি লাভ করেন।
তার একমাত্র ছেলে মুনিম খান ও তিন মেয়ে। তিনি ১২ মার্চ ২০০৩ সাল থেকে মৃত্যু পর্যন্ত উত্তর আমেরিকায় বসবাস করেছেন।
কর্মজীবন
আবদুর রশীদ খান কর্মজীবনে পাবনা এডওয়ার্ড কলেজে ১৯৫১ থেকে ১৯৫২ সাল পর্যন্ত ও ঢাকা কলেজে ১৯৫২ থেকে ১৯৫৫ সাল পর্যন্ত অধ্যাপক ছিলেন। তিনি ১৯৫৫ থেকে ১৯৭৫ সাল পর্যন্ত বাংলাদেশ সরকারের বাংলা অনুবাদক ও প্রকাশনা রেজিস্ট্রার ও বাংলাদেশ প্রকাশনা নিবন্ধন পরিদপ্তরে ১৯৭৫ থেকে ১৯৮৩ সাল পর্যন্ত পরিচালক ও অনুবাদক হিসেবে দায়িত্ব পালন করে অবসরে যান।
স্কুল জীবনে স্কুল ম্যাগাজিনে তার গল্প, প্রবন্ধ ছাপা হয়। বিশ্ববিদ্যালয় জীবনে সলিমুল্লাহ মুসলিম হল ম্যাগাজিনে তার কবিতা প্রকাশিত হয়। ঢাকা ও কলকাতার বিভিন্ন পত্রিকা ও সাময়িকীতে নিয়মিত কবিতা ও প্রবন্ধ লিখতেন। ১৯৫২ সালে তার প্রথম কাব্যগ্রন্থ প্রকাশিত হয়। তার অপ্রকাশিত কাব্য গ্রন্থের সংখ্যা মোট আটটি।
মৃত্যু
আবদুর রশীদ খান যুক্তরাষ্ট্রের কানেকটিকাটের ম্যানচেস্টার মেমোরিয়াল হাসপাতালে চিকিৎসাধীন অবস্থায় যুক্তরাষ্ট্রের স্থানীয় সময় ২ ফেব্রুয়ারি ২০১৯ সালে মৃত্যুবরণ করেন। তাকে কানেকটিকাট অঙ্গরাজ্যের ইনফিল্ড মুসলিম কবরস্থানে সমাহিত করা হয়।
যীশু সেনগুপ্ত
যীশু সেনগুপ্ত, যীশু নামে অধিক পরিচিত, একজন জনপ্রিয় বাংলা চলচ্চিত্র অভিনেতা। যদিও, তার আসল নাম বিশ্বরূপ সেনগুপ্ত, তার ডাক নাম যীশু নামেই অধিক পরিচিত। তার বাবা উজ্জ্বল সেনগুপ্ত, যিনিও একজন বাংলা চলচ্চিত্র অভিনেতা। তার মা মুক্তা সেনগুপ্ত, একজন বিবাহ উৎসব পরিকল্পনাকারী। যীশুর বড় বোনের নাম শতরূপা (রায়) সেনগুপ্ত। যিনি অনিন্দ্য বোস এর প্রাক্তন স্ত্রী (বর্তমানে তালাকপ্রাপ্ত)। যীশু প্রধানত একজন ক্রিকেটার, যে কিছু সাব জুনিয়র খেলায় বাংলার প্রতিনিধিত্ব করতেন। কিন্তু তিনি বাংলা চলচ্চিত্র শিল্পে তার ক্যারিয়ার গড়তে অনেক আগ্রহী ছিলেন। তিনি প্রথম অভিনয়ের সুযোগ পান, বাংলা মেগা সিরিয়াল মহাপ্রভু তে, প্রধান অভিনেতা চৈতন্য মহাপ্রভু’র চরিত্রে তিনি অভিনয় করেন। তিনি সমসাময়িক বাংলা টেলিভিশনে একজন জনপ্রিয় ব্যক্তিত্ব। সম্প্রতি (জুন ২০১১) তিনি বাংলা টেলিভিশনে পুনরাগমন করেন, অপরাজিত মেগা সিরিয়ালে অভিনয়ের মাধ্যমে। এই মেগা সিরিয়ালের প্রযোজনা করে তার নিজের প্রতিষ্ঠান, ব্লু ওয়াটার পিকচারস। এইটি সম্ভবত সর্বপ্রথম মেগা সিরিয়াল যেখানে একজন পুরুষের জীবন কাহিনী ভিত্তি করে নির্মিত।
যীশু শ্যাম বেনেগাল এর নেতাজী সুভাশ চন্দ্র বসু: দ্য ফরগটেন হিরো সিনেমা, ঋতুপর্ণ ঘোষ এর দ্য লাস্ট ইয়ার সিনেমা (যেখানে তার সহ-শিল্পী থাকেন অমিতাভ বচ্চন), সব চরিত্র কাল্পনিক এবং আবহমান এবং গৌতম ঘোষ এর আবার অরণ্যে সিনেমায় কাজ করেন।
যীশু ২০১২ সালে অনুষ্ঠিত টি২০ টিম ইন্ডিয়ান সেলিব্রিটি ক্রিকেট লীগ এর অভ্যন্তরীণ অংশে কাজ করেছেন। কেরালা স্ট্রাইকার্সের বিরুদ্ধে ম্যাচে তার অর্ধশতক অনেক প্রশংসা অর্জন করে। ২০১২ সাল অনুযায়ী, যীশু বর্তমানে গানের প্রতিযোগিতা অনুষ্ঠান সা রে গা মা পা: গানে গানে তোমার মনে র উপস্থাপক হিসেবে কাজ করছেন, যা জি বাংলায় প্রচারিত হয়।
ব্যক্তিগত জীবন
যীশুর স্ত্রী নীলাঞ্জনা শর্মা, যাকে তিনি ২০০৪ সালে বিয়ে করেন। তার স্ত্রী বাংলা চলচ্চিত্র শিল্পের আরেক অভিনেত্রী অঞ্জনা ভৌমিকের বড় মেয়ে; তার অভিনয়ে অভিষেক ঘটে সুব্রত সেন পরিচালিত স্বপ্নের ফেরিওয়ালা (২০০২) সিনেমায় অভিনয়ের মাধ্যমে।
বৈকুণ্ঠ চতুর্মূর্তি
চতুরানন বিষ্ণুর ধারণাটি প্রথম উল্লেখ রয়েছে হিন্দু মহাকাব্য মহাভারতে। তবে বৈকুণ্ঠ চতুর্মূর্তির সম্পূর্ণ মূর্তিতত্ত্ব প্রথম পাওয়া যায় খ্রিস্টীয় পঞ্চম শতাব্দীতে রচিত পঞ্চরাত্র শাস্ত্রে। এই মূর্তিতে গুপ্ত ও গান্ধার স্থাপত্যশৈলীর প্রভাব লক্ষিত হয়। একটি ব্যাখ্যা অনুসারে, এই মূর্তির পশুমস্তকগুলি বিষ্ণুর দুই অবতার নৃসিংহ ও বরাহের প্রতীক। পঞ্চরাত্র শাস্ত্রভিত্তিক অপর একটি তত্ত্ব এই মূর্তির চারটি মস্তককে "চতুর্ব্যূহ" ধারণাটির সঙ্গে যুক্ত করেছে। এই চতুর্ব্যূহ হলেন বিষ্ণুর চার "ব্যূহ" বা প্রকাশিত রূপ বাসুদেব (কৃষ্ণ), সঙ্কর্ষণ (বলরাম), প্রদ্যুম্ন ও অনিরুদ্ধ। খ্রিস্টীয় অষ্টম থেকে দ্বাদশ শতাব্দীর মধ্যবর্তী সময়ে কাশ্মীরে রাজ-পৃষ্ঠপোষকতায় বৈকুণ্ঠ চতুর্মূর্তিকে কেন্দ্র করে একটি "কাল্ট" গড়ে ওঠে। খাজুরাহোর লক্ষ্মণ মন্দির দেখে মনে হয় খ্রিস্টীয় দশম শতাব্দীতে মধ্য ভারতের চন্দেল রাজ্যেও তাঁর পূজা প্রচলিত ছিল।
নাম
বৈকুণ্ঠ চতুর্মূর্তি বিভিন্ন নামে পরিচিত। যথা: "বৈকুণ্ঠ", "বৈকুণ্ঠনাথ" (বৈকুণ্ঠের অধিপতি), "চতুর্মূর্তি" (চতুর্বিধ প্রকাশ), "চতুরানন" (চার মস্তকবিশিষ্ট), "পরাবাসুদেব নারায়ণ", "বিষ্ণু চতুর্মুখী", "বিষ্ণু চতুরানন" ও "বৈকুণ্ঠ চতুর্মুখী" (চতুরানন বৈকুণ্ঠ)। বিষ্ণুধর্মোত্তর পুরাণে এই মূর্তিটিকে বলা হয়েছে "বিষ্ণু-বৈকুণ্ঠ"। বিষ্ণুর "ব্যূহ" বা প্রকাশিত মূর্তির প্রতীক হিসাবে এই রূপটিকে "চতুর্ব্যূহ"ও বলা হয়।
বৈকুণ্ঠ বলতে সাধারণত বিষ্ণুর বাসস্থানকে বোঝায়। কিন্তু মহাভারত ও পুরাণে এই শব্দটি বিষ্ণুর গুণবাচক একটি বিশেষ হিসাবেও ব্যবহৃত হয়েছে। "বৈকুণ্ঠ" শব্দটির সুস্পষ্ট কোনও ব্যুৎপত্তিগত অর্থ জানা যায় না। তবে মনে করা হয়, শব্দটি এসেছে "বি-কুণ্ঠ" (অর্থাৎ "যা নীরস বা স্থূল নয়") শব্দটি থেকে। বেদ, ব্রাহ্মণ ও উপনিষদের মতো প্রাচীনতম ধর্মগ্রন্থগুলিতে এই শব্দটি দেবরাজ তথা সেই যুগের সর্বোচ্চ দেবতা ইন্দ্রের বিশেষণ হিসাবে উল্লিখিত হয়েছে। মহাভারতের যুগে ইন্দ্রের ভূমিকাটি গ্রহণ করেন বিষ্ণু এবং সেই সঙ্গে "বৈকুণ্ঠ" বিশেষণটিও বিষ্ণুর উপর প্রযুক্ত হয়। বৈকুণ্ঠ চতুর্মূর্তি নামের মধ্যে "বৈকুণ্ঠ" শব্দটির ব্যবহার ইঙ্গিত করে যে এই রূপটি বিষ্ণুর পরব্রহ্ম (পরম সত্য) সত্ত্বার প্রতীক।
"বিষ্ণু সহস্রনাম" স্তোত্রেও "চতুর্মূর্তি" নামটির উল্লেখ পাওয়া যায়।
মূর্তিতত্ত্ব
পঞ্চরাত্র জয়াখ্য-সংহিতা গ্রন্থে বৈকুণ্ঠ চতুর্মূর্তির চারটি মুখের উল্লেখ আছে। এই গ্রন্থ অনুসারে, এই চারটি মস্তক হল বৈকুণ্ঠ, নৃসিংহ, বরাহ ও কপিল। এছাড়া এই গ্রন্থে বলা হয়েছে যে, বৈকুণ্ঠ চতুর্মূর্তির চার হাতে বিষ্ণুর অস্ত্রগুলিই থাকে। যথা: শঙ্খ (শাঁখ), সুদর্শন চক্র, কৌমোদকী (গদা) ও পদ্ম। বিষ্ণুধর্মোত্তর পুরাণে বৈকুণ্ঠ চতুর্মূর্তিকে অষ্টভূজ ও চতুরানন বলে বর্ণনা করা হয়েছে। তাঁর মানব ("নর" অর্থাৎ মানব, অথবা "সৌম্য" অর্থাৎ শান্ত অথবা "পুরুষ") মুখটি পূর্বমুখী; সিংহ (নৃসিংহ অবতার) মুখটি দক্ষিণমুখী (বাঁদিকের ডান মস্তকটি); বরাহ মুখটি উত্তরমুখী (ডানদিকের বাঁ মাথাটি) এবং দৈত্যাকার ("কপিল" বা "রৌদ্র" অর্থাৎ হিংস্র/ভয়ংকর অথবা "রাক্ষস") মুখটি পশ্চিমমুখী (সম্মুখবর্তী)।
বৈকুণ্ঠ চতুর্মূর্তির প্রাচীনতম মূর্তিগুলির একটি গুপ্ত যুগের। আনুমানিক খ্রিস্টীয় ষষ্ঠ শতাব্দীর এই মূর্তিটি বর্তমানে মথুরা সংগ্রহালয়ে রক্ষিত। এই মূর্তিতে বরাহ ও সিংহের মস্তক দু’টি রয়েছে বিপরীত ক্রমে। যদিও এটি একটি দুর্লভ ব্যতিক্রম। সামনের কেন্দ্রীয় মুখটি হাস্যরত অবস্থাতেও থাকতে পারে। কখনও কখনও পিছনের মুখটি বাদ দেওয়া হয়। চতুর্থ মস্তকটি অনেক ক্ষেত্রে ঘোড়ার (বিষ্ণুর হয়গ্রীব অবতার) অথবা চক্রপুরুষের (সুদর্শন চক্রের মূর্ত রূপ) হয়ে থাকে। "কপিল" মস্তকে গোঁফ, বিরাট স্ফীত চোখ, তৃতীয় নয়ন, হাস্যরত দাঁত, লম্বা তীক্ষ্ণ দাঁত, ছোটো থুতনি, চওড়া ভুরু এবং একটি হিংস্র, নির্মম কিংবা বিষণ্ণ অভিব্যক্তি থাকতে পারে। তাঁর মাথায় সাধারণত ঋষিদের মতো জটা দেখা যায়। খুব কম ক্ষেত্রেই তাঁর মূর্তিতে মুকুট দেখা যায়।
কপিলরূপী চতুর্থ মস্তকটিকে দুই ভাবে ব্যাখ্যা করা হয়। "কপিল" শব্দের আক্ষরিক অর্থ লাল। সেই কারণে এই রূপটিকে উগ্র বা ক্রুদ্ধ রূপ হিসাবে ব্যাখ্যা করা হয়। আদি প্রামাণ্য শাস্ত্রগুলিতে এই বিশেষণটি প্রযুক্ত হত অগ্নি ও সূর্যের ক্ষেত্রে। অপর ব্যাখ্যা অনুসারে, বিষ্ণুর ঋষি অবতার কপিল ছিলেন সাংখ্য দর্শনের প্রবর্তক। কথিত আছে, কোপন স্বভাবের কপিল তাঁকে অপমান করার অপরাধে রাজা সগরের পুত্রদের ভস্ম করে দেন। জটাজুট কপিলের ন্যায় ব্রাহ্মণ ঋষিরই বৈশিষ্ট্য। অগ্নিপুরাণে এই মূর্তিটিকে চতুরানন হিসাবে বর্ণনা করা হয়েছে। তবে সেখানে প্রত্যেকটি মস্তকের প্রকৃতি বর্ণিত হয়নি। অপরাজিতাপৃচ্ছ ও রূপমণ্ডন নামে মূর্তিতত্ত্ব-সংক্রান্ত দু’টি বইতে যথাক্রমে চতুর্থ মস্তকটিকে "শ্রী" (বিষ্ণুর পত্নী লক্ষ্মী) ও "স্ত্রী" (নারী) নামে উল্লেখ করা হয়েছে। যদিও কোনও ভাস্কর্যেই চতুর্থ নারী মস্তক আবিষ্কৃত হয়নি। পিছনের মস্তকটি তিনটি কেন্দ্রীয় মস্তকের পিছনে জ্যোতিশ্চক্রের উপর খোদিত অবস্থায় থাকতে পারে অথবা জ্যোতিশ্চক্রের মধ্যবর্তী ফাঁকা জায়গাটিতেও থাকতে পারে।
অষ্টম ও নবম শতাব্দীতে কাশ্মীরের মূর্তিতত্ত্বে হিন্দু ত্রিদেব ব্রহ্মা, বিষ্ণু ও শিবের প্রত্যেকেরই তিনটি করে মস্তক বর্ণিত হয়েছে। নিউ ইয়র্কের মেট্রোপলিটান আর্ট মিউজিয়ামে প্রদর্শিত একটি ভাস্কর্যে চতুরানন ব্রহ্মার সঙ্গে তিন মস্তকবিশিষ্ট শিবের মূর্তি দেখা যায়। এই মূর্তিতে বিষ্ণুকে দেখানো হয়েছে তিনটি দৃশ্যমান মস্তকবিশিষ্ট চতুরানন রূপে।
বৈকুণ্ঠ চতুর্মূর্তি সাধারণত দণ্ডায়মান অবস্থায় প্রদর্শিত হয়। তিনি বহুমূল্য বস্ত্র পরিধান করেন (ভাস্কর্যে সাধারণত শুধুমাত্র একটি ধুতি থাকে ) এছাড়া মুকুট, বাজুবন্ধ, মণিহার ইত্যাদি অলংকারও থাকে, যা রাজকীয় প্রকৃতির পরিচায়ক। এছাড়া থাকে একটি যজ্ঞোপবীত। তিনি অষ্টভূজ। শাস্ত্রমতে তাঁর বাঁদিকের চারটি হাতে থাকে গদা, তরবারি, তির ও সুদর্শন চক্র এবং ডানদিকের চার হাতে থাকে শঙ্খ, ঢাল, ধনুক ও পদ্ম। যদিও শাস্ত্রে প্রায়শই তাঁকে চতুর্ভূজ রূপে বর্ণা করা হয়েছে। এই রূপে তাঁর দুই হাতে থাকে পদ্ম ও শঙ্খ; অপর দুই হাত ডান দিকে গদাদেবী বা গদানারী (গদার নারীমূর্তি) এবং বাঁদিকে চক্রপুরুষের মস্তকে স্থাপিত অবস্থায় থাকে। এঁরা দুই জন হলে তাঁর অস্ত্রের মূর্তরূপ বা "আয়ুধপুরুষ"। এই খর্বাকৃতি মূর্তিগুলি তাঁর পায়ের দুই পাশে দণ্ডায়মান অবস্থায় থাকে। তাঁরা উপরের দিকে তাকিয়ে চামর ব্যজন করছেন। ভূদেবীর (বরাহ ও বিষ্ণুর স্ত্রী রূপে কথিত) একটি ক্ষুদ্র মূর্তি বৈকুণ্ঠ চতুর্মূর্তির দুই পায়ের ফাঁকে বেদির উপর দাঁড়িয়ে থাকেন। দেখে মনে হয় তিনি দেবতার ভার ধারণ করে আছেন। দেবতার কোমরবন্ধনীতে ডানদিকে একটি ছোরা বা তরবারি ঝোলানো থাকে। এটি কাশ্মীরি মূর্তিগুলির একটি অদ্ভুত বৈশিষ্ট্য। কোনও কোনও মূর্তির বিষ্ণুর পাশে বা নিচে অনুচর বা ভক্তদের মূর্তিও থাকে। কোথাও আবার ব্রহ্মা, শিব ও বিষ্ণুর দশ অবতারকেও পশ্চাদপটে দেখা যায়।
জয়াখ্য-সংহিতা গ্রন্থের বিবরণ অনুসারে, বৈকুণ্ঠ চতুর্মূর্তি তাঁর বাহন গরুড়ের উপর উপবিষ্ট অবস্থা্তেও থাকতে পারেন। কিন্তু এই ধরনের মূর্তি বিরল। এই ধরনের মূর্তিতে দেবতার হাতে থাকে তরবারি, পদ্ম, গদা অথবা শঙ্খ এবং চক্র। সাধারণত, গরুড়ের চারটি পালকের উপর চারটি নারীমূর্তি থাকে; বৈকুণ্ঠ চতুর্মূর্তির দুই ধারে দুই জন করে। এই নারীমূর্তিগুলির পরিচয় অস্পষ্ট। এঁদের দু’জনকে দুই দেবী (সম্ভবত বিষ্ণুর পত্নী লক্ষ্মী ও ভূমি) এবং অপর দুই জনকে দুই সহচরী বলে ব্যাখ্যা করা হয়। জয়াখ্য-সংহিতা গ্রন্থে বৈকুণ্ঠ চতুর্মূর্তির সহচরী হিসাবে লক্ষ্মী, কীর্তি, জয়া ও মায়া এই চার দেবীর উল্লেখ পাওয়া যায়। খুব অল্প ক্ষেত্রেই বৈকুণ্ঠ চতুর্মূর্তির সঙ্গে তাঁর পত্নী লক্ষ্মীকে দেখা যায়। তিনি দেবতার বাম উরুর উপর বসে থাকেন। জয়াখ্য-সংহিতা গ্রন্থে এই রূপটিকে বলা হয়েছে "লক্ষ্মী বৈকুণ্ঠ"।
কয়েকটি বিরল ক্ষেত্রে মূর্তিতত্ত্ব-সংক্রান্ত বিবরণগুলির প্রতি বিশ্বস্ত থেকে বৈকুণ্ঠ চতুর্মূর্তির অষ্টভূজ মূর্তি নির্মিত হয়েছিল। খাজুরাহোর কেন্দারিয়া মহাদেব মন্দির, গুজরাতের সান্দেরার সিদ্ধান্ত মহাদেব মন্দির ও ঝালওয়ার সংগ্রহালয়ে এই ধরনের মূর্তি দেখা যায়। নাগদার সসবাহু মন্দিরে একটি দশভূজ বৈকুণ্ঠ চতুর্মূর্তি বিগ্রহ পাওয়া গিয়েছে। মূর্তিতত্ত্ব-সংক্রান্ত গ্রন্থগুলিতে দ্বাদশভূজ বৈকুণ্ঠ বিগ্রহকে "অনন্ত" নামে একটি পৃথক শ্রেণিভুক্ত করা হয়েছে। চাম্বার ব্রহ্মৌরে লক্ষণা দেবী মন্দিরে এই রকম একটি চিত্র পাওয়া গিয়েছে। এই মূর্তিটি বিষ্ণুর বিশ্বরূপ মূর্তিরই সমতুল্য হিসাবে চিহ্নিত করা হয়। বৈকুণ্ঠ মূর্তির অপর একটি ষোড়শভূজ রূপান্তরকে বলা হয় "ত্রৈলোক্যমোহন"।
কোনও কোনও ভাস্কর্যে বিষ্ণুর অন্যান্য রূপের সঙ্গে বৈকুণ্ঠ রূপটিকে সংশ্লেষিত করা হয়েছে। চাম্বা থেকে প্রাপ্ত ১১৭০ খ্রিস্টাব্দের একটি ভাস্কর্যে শেষশায়ী বিষ্ণুর (শেষনাগের উপর শায়িত বিষ্ণু) বৈকুণ্ঠ রূপের তিনটি মস্তক দেখা যায়। উদয়পুরের মারকুলা দেবী মন্দিরের একটি ভাস্কর্যে ত্রিবিক্রমের (বিষ্ণুর বামন অবতার) মূর্তিতে বৈকুণ্ঠের তিনটি মস্তক দেখা যায়।
ক্রমবিকাশ ও প্রতীকতত্ত্ব
বৈকুণ্ঠ চতুর্মূর্তির প্রথম উল্লেখ পাওয়া যায় মহাভারতে। এই গ্রন্থে এই রূপটিকে বলা হয়েছে "মূর্তিচতুষ্টয়"। কিন্তু চতুরানন ছাড়া মহাভারতে বিস্তারিত মূর্তিতত্ত্ব পাওয়া যায় না। মূর্তিতত্ত্বের প্রথম বিবরণ পাওয়া যায় জয়াখ্য-সংহিতা গ্রন্থে। এটিকে সাধারণভাবে গুপ্ত যুগের (আনুমানিক খ্রিস্টীয় পঞ্চম শতাব্দী) গ্রন্থ মনে করা হয়।
গুপ্ত যুগে নির্মিত মথুরা শৈলীর তিন মস্তকবিশিষ্ট বিষ্ণুমূর্তি আবিষ্কৃত হলেও সেই যুগের একটিও চতুরানন বিষ্ণুমূর্তি আজ পর্যন্ত আবিষ্কৃত হয়নি। এর থেকে গবেষকেরা মনে করে তিন মস্তকবিশিষ্ট বিষ্ণুমূর্তিকেও বৈকুণ্ঠ চতুর্মূর্তি হিসাবে গণ্য করা হত। সেখানে ভাস্করেরা চতুর্থ মস্তকটি শুধুমাত্র সুবিধার জন্য বর্জন করতেন। আনুমানিক খ্রিস্টীয় ৬০০-৮৫০ অব্দের মধ্যে রচিত জয়াখ্য-সংহিতা গ্রন্থে আরও একটি তত্ত্বের উল্লেখ পাওয়া যায়। এই তত্ত্ব ইঙ্গিত করে যে, গুপ্ত যুগে তিন মস্তকবিশিষ্ট বিষ্ণুমূর্তি এবং সেই যুগের বিশ্বরূপ (বিষ্ণুর অপর এক রূপ) মূর্তি দুইই অনুপ্রাণিত হয়েছিল খ্রিস্টীয় অষ্টম শতাব্দীতে কাশ্মীরে বিকশিত হওয়া বৈকুণ্ঠ চতুর্মূর্তির মূর্তিতত্ত্ব থেকে এবং তিন মস্তকযুক্ত পুরনো বিষ্ণুমূর্তিগুলির পিছনে চতুর্থ মস্তক যুক্ত করা হত। কাশ্মীরে জনপ্রিয় হলেও তার বাইরে চতুরানন মূর্তি কমই দেখা যায়।
বৈকুণ্ঠ চতুর্মূর্তির মূর্তিতত্ত্ব গান্ধার স্থাপত্যশৈলী থেকে অনুপ্রাণিত। এই স্থাপত্যশৈলী উত্তরপশ্চিম ভারতে, বিশেষ করে কাশ্মীর অঞ্চলে নির্মিত ভাস্কর্যে বিশেষ প্রভাব বিস্তার করেছিল। গান্ধার শৈলী অনুযায়ী, ভাস্কর্যের শরীর ও পদযুগল শক্তিশালী ও বলিষ্ঠ হয়। ভারতীয় ধারণা অনুযায়ী, বিগ্রহের পেশিবহুল শরীর প্রাণ (প্রাণবায়ু) মণ্ডিত হয়। ধনুকের মতো বাঁকানো ভুরু ও পদ্মের আকার বিশিষ্ট চোখ ভারতীয় স্থাপত্যশৈলীর বৈশিষ্ট্য। পায়ের কাছে পৃথিবী দেবীর উপস্থিতিও মধ্য এশীয় প্রভাবকে প্রতিফলিত করে। আয়ুধপুরুষের মূর্তিটি সম্ভবত গুপ্ত শিল্পকলার বিষ্ণু মূর্তিতত্ত্বের আয়ুধপুরুষ বিগ্রহ থেকে অনুপ্রাণিত। আয়ুধপুরুষ ও পৃথিবী দেবী এক মস্তকবিশিষ্ট বিষ্ণুর ক্ষেত্রেও প্রথাগত মূর্তিতত্ত্বের অংশ।
মধ্যের বিষ্ণু মস্তক এবং দুই পাশে বরাহ ও নৃসিংহের মস্তক সম্ভবত স্থাপত্যের অন্যান্য সজ্জাপদ্ধতির দ্বারা প্রভাবিত। উদাহরণস্বরূপ, বিষ্ণু, বরাহ ও নৃসিংহের মূর্তি মন্দিরের দেওয়ালের পিছনের দিকে (পশ্চিম) এবং দুই পাশে (উত্তর/দক্ষিণ) খোদিত হয়। বরাহ (যিনি একটি কল্পের প্রারম্ভে মহাজাগতিক জলরাশি থেকে পৃথিবীকে উদ্ধার করেছিলেন), বিষ্ণু (মানবরূপী) ও নৃসিংহ (দৈত্য বিনাশকারী) যথাক্রমে সৃষ্টি, স্থিতি ও প্রলয় – হিন্দু বিশ্বতত্ত্বের এই তিন কার্যেও প্রতীক হতে পারে। বৈকুণ্ঠ চতুর্মূর্তি ব্রহ্মাণ্ডের স্রষ্টা হিসাবে পরমেশ্বর রূপে বিষ্ণুর প্রতীক। বরাহ ও নৃসিংহও প্রাচীনতম দুই মূর্তি (হিন্দুশাস্ত্রে মৎস্য ও কূর্ম অবতার দু’টিকে বরাহ ও নৃসিংহের পূর্ববর্তী বলে বর্ণনা করা হলেও প্রকৃতপক্ষে এঁরা পরবর্তীকালে বিষ্ণুর সঙ্গে যুক্ত হয়েছেন)। বৈকুণ্ঠ চতুর্মূর্তিতে তাঁদের উপস্থিতিই ইঙ্গিত করে এই রূপটির উদ্ভব ঘটেছিল গুপ্ত যুগে। কারণ সেই সময় বরাহ ও নৃসিংহ কাল্ট ছিল মধ্যগগনে।
অনেক লেখকই শূকর ও সিংহ মস্তক দু’টিকে বরাহ ও নৃসিংহ অবতারের মস্তক হিসাবে বর্ণনা করেছেন। অন্যেরা এই দুই মস্তককে যুক্ত করেছেন চতুর্বূহের সঙ্গে। যদিও এই দ্বিতীয় মতটি অত্যন্ত বিতর্কিত। বিষ্ণুধর্মোত্তর পুরাণে চতুর্বূহকে বিষ্ণুর চার প্রকাশিত রূপ বাসুদেব (কৃষ্ণ), সঙ্কর্ষণ (বলরাম), প্রদ্যুম্ন ও অনিরুদ্ধ বলে বর্ণনা করা হয়েছে। শাস্ত্রে অবশ্য স্পষ্টভাবে দু’টি রূপকে সমান বিবেচনা করা হয়নি। অনেক আধুনিক ভারততত্ত্ববিদ ও পঞ্চরাত্র অনুগামী বিষ্ণুধর্মোত্তর পুরাণ ও পঞ্চরাত্র ধর্মগ্রন্থে চতুর্ব্যূহের সঙ্গে গুণাবলির সংযোগের ভিত্তিতে তাঁদের দু’জনের মধ্যে একটি সংযোগ সাধন করে থাকেন। অপরপক্ষে গুণগুলিও বৈকুণ্ঠ চতুর্মূর্তির সঙ্গে সংযুক্ত। মানব মুখটি হল বাসুদেব, যিনি "বল" অর্থাৎ শক্তিমত্তা/ক্ষমতার প্রতীক; সিংহ হলেন সঙ্কর্ষণ, যিনি "জ্ঞান" বা প্রজ্ঞার মূর্ত রূপ; দৈত্যাকার রূপটি হলেন প্রদ্যুম্ন, যিনি "ঐশ্বর্য" অর্থাৎ সমৃদ্ধি/সার্বভৌমত্বের প্রতীক এবং বরাহ হলেন অনিরুদ্ধ বা "শক্তি"র অধিশ্বর।
পূজা
কাশ্মীর ও উত্তরপশ্চিম ভারতে খ্রিস্টীয় দশম শতাব্দীর পূর্বে বৈকুণ্ঠ চতুর্মূর্তির উপস্থিতিই ইঙ্গিত করে সেই যুগে এই রূপে বিষ্ণুপূজা প্রচলিত ছিল। খ্রিস্টীয় অষ্টম থেকে দশম শতাব্দীর মধ্যবর্তী সময়ে এই রূপটিকে কেন্দ্র করে একটি "কাল্ট" গড়ে ওঠে। দ্বাদশ শতাব্দীতে রচিত রাজাবলি রাজতরঙ্গিনী গ্রন্থেই এই রূপে বিষ্ণুপ্রতিষ্ঠার উল্লেখ পাওয়া যায়। এই মূর্তি উৎপল রাজবংশের প্রতিষ্ঠাতা রাজা অবন্তী বর্মনের (রাজত্বকাল: ৮৫৫-৮৮৩ খ্রিস্টাব্দ) পৃষ্ঠপোষকতা লাভ করে। তাঁর রাজত্বকালে নির্মিত অনেক মন্দিরে বৈকুণ্ঠ চতুর্মূর্তির মূর্তি প্রতিষ্ঠিত হয়। কাশ্মীরের কারকোটাস ও উৎপল রাজবংশের কুলদেবতা ছিলেন বৈকুণ্ঠ চতুর্মূর্তি। কাশ্মীরের পার্শ্ববর্তী অঞ্চলগুলিতেও এই রূপটি বিশেষ জনপ্রিয় ছিল।
খাজুরাহোর লক্ষণ মন্দিরটি বৈকুণ্ঠ চতুর্মূর্তির প্রতি উৎসর্গিত। এখানে দেবতার বিগ্রহ তিন মস্তকবিশিষ্ট হলেও, মন্দিরে উৎকীর্ণ লিপিটি ইঙ্গিত করে এটিকে চতুরানন গণ্য করতে হবে। এই লিপিতে একটি কিংবদন্তির উল্লেখ আছে। উক্ত কিংবদন্তি মতে, কপিল ও অন্যান্য দৈত্যরা নিজেদের শরীর যুক্ত করে দিয়ে একক রূপ ধারণ করেন। ব্রহ্মা তাদের বর দেন যে, সেই রূপের কোনও ব্যক্তিই তাদের হত্যা করতে সক্ষম হবে। তাই বিষ্ণু বৈকুণ্ঠ চতুর্মূর্তির রূপ ধারণ করেন। খাজুরাহোতে লক্ষ্মণ মন্দিরের উপস্থিতি ইঙ্গিত করে যে দশম শতাব্দীতে চন্দেল রাজ্যে বৈকুণ্ঠ চতুর্মূর্তির পূজা প্রচলিত ছিল।
খ্রিস্টীয় দ্বাদশ থেকে পঞ্চদশ শতাব্দীর মধ্যবর্তী সময়ে গুজরাতে বিষ্ণুর ত্রৈলোক্যমোহন রূপটি পূজিত হত।
যৌন পরিচয়
যৌন পরিচয় বা জৈবিক লিঙ্গ পরিচয় হচ্ছে এমন একটি বিষয় যা একজন আরকজনের প্রতি রোমান্টিক, যৌন উত্তেজনা বা ভালোবাসার মাধ্যমে প্রকাশ পায়।. যৌন পরিচয় বলতে আবার যৌন অভিমুখিতার পরিচয়কেও বুঝানোও হয়ে থাকে যেটি মানুষ তার যৌন অভিমুখিতার আচরণের মাধ্যমে কিংবা যৌন অভিমুখিতা ছাড়াও প্রকাশ করে।  যৌন পরিচয় বা মানব যৌনাচার শব্দটি যৌন অভিমুখিতার সাথে সংশ্লিষ্ট কিন্তু দুইটিই আলাদা।  এখানে আচরণ বলতে একজনের লিঙ্গের পরিচয়কে বুঝানো হয়েছে আর অভিমুখিতা বলতে বিপরীত  কিংবা একই লিঙ্গের প্রতি যৌনতা বা ভালোলাগার অনুভূতিকে বোঝানো হয়েছে।
সুরেশ ঢাকার
সুরেশ ঢাকার একজন ভারতীয় জনতা পার্টির রাজনীতিবিদ এবং রাজস্থান বিধানসভায় রাজস্থানের বেগুন বিধানসভা কেন্দ্রের প্রতিনিধিত্ব করা একজন সদস্য।
যৌন পরিচয়
সংজ্ঞা ও পরিচয়
যৌন পরিচয়কে কোন ব্যক্তির পরিচয়ের একটি অংশ হিসেবে বর্ণনা করা হয় যা তাদের নিজ যৌনতা সম্পর্কিত স্বকীয় ধারণাকে তুলে ধরে। একটি সার্বিক বৃহত্তর পরিচয়ে নিজস্ব পরিচয় উপাদানসমূহের সমন্বয় (উদাহরণস্বরুপ. নৈতিক, ধর্মীয়, জাতীয়, পেশাগত) পরিচয়ের বহুমাত্রিক গঠন বিকাশের জন্য আবশ্যক।
যৌন পরিচয় কোন ব্যক্তির জীবনভর পরিবর্তিত হতে পারে, এবং তা তার জৈবিক যৌনতা, যৌন আচরণ ও প্রকৃত যৌন অভিমুখিতার সঙ্গে সমরেখ হতেও পারে বা নাও হতে পারে। উদাহরণস্বরূপ, পুরুষ সমকামী, নারী সমকামী, ও উভকামী লোক হয়তো কোন সমকামবিদ্বেষী/বিপরীতকামবাদী পরিবেশে অথবা যেখানে সমকামী অধিকার দুর্বল সেখানে প্রকাশ্যে চিহ্নিত হবে না। ১৯৯০ সালে সোশাল অর্গানাইজেশন অব সেক্সুয়ালিটির একটি গবেষণায়, সমলিঙ্গের প্রতি বিভিন্ন মাত্রার আকর্ষণ অনুভব করেছেন এমন লোকদের মাত্র ১৬% নারী ও ৩৬% পুরুষের সমকামী বা উভকামী যৌন পরিচয় ছিল।
পরিচয়সমূহ
বিষমকামিতা বিপরীত লিঙ্গের ব্যক্তিদের প্রতি আকর্ষণের একটি ধরন বর্ণনা করে। ইংরেজি স্ট্রেইট শব্দটি সাধারণত বিষমকামীদের বোঝাতে ব্যবহৃত হয় বিষমকামীরা এখন পর্যন্ত সবচেয়ে বড় যৌন পরিচয় দল।
উভকামিতা পুরুষ এবং মহিলা উভয়ের প্রতি, বা একাধিক লিঙ্গের প্রতি আকর্ষণের একটি ধরন বর্ণনা করে। উভকামী পরিচয় উভয় লিঙ্গের প্রতি সমান যৌন আকর্ষণের সমতুল্য নয়; সাধারণত, যাদের এক লিঙ্গের প্রতি কিছুটা আকর্ষণ বেশি রয়েছে তারাও নিজেদেরকে উভকামী হিসাবে চিহ্নিত করে।
অযৌনকামিতা হল অন্যের প্রতি যৌন আকর্ষণের অভাব, বা যৌন ক্রিয়াকলাপের প্রতি কম বা অনুপস্থিত আগ্রহ বা আকাঙ্ক্ষা। এটি অযৌন উপ-পরিচয়গুলির একটি বিস্তৃত বর্ণালী অন্তর্ভুক্ত করার জন্য আরও ব্যাপকভাবে শ্রেণীবদ্ধ করা যেতে পারে। অযৌনকামিতা যৌন ক্রিয়াকলাপ থেকে বিরত থাকা কিংবা ব্রহ্মচারিতা (celibacy) থেকে আলাদা।   <!--
Pansexuality describes attraction towards people regardless of their sex or gender identity. Pansexual people may refer to themselves as gender-blind, asserting that gender and sex are not determining factors in their romantic or sexual attraction to others. Pansexuality is sometimes considered a type of bisexuality.
Sapiosexuality describes attraction to the intelligence of another person. The prefix sapio- comes from the Latin for "I [have] taste" or "I [have] wisdom" and refers to a person's preferences, proclivities, and common sense. Sapiosexual-identifying individuals can also be gay, straight, or bisexual. It is not a sexual orientation. It first gained mainstream attention in 2014 when dating website OkCupid added it as one of several new sexual orientation and gender identity options. About 0.5% of OkCupid users identify as sapiosexual, and it is most common among those ages 31–40. Women are more likely to identify as sapiosexual than men. Several commentators have stated that sapiosexuality is "elitist," "discriminatory," and "pretentious." OkCupid removed the Sapiosexual identity on February 11, 2019 following considerable negative feedback, specifically quoting an article from Vice magazine.
Relationship anarchy combines polyamory and anarchist principles. Its practice has no norms but tends towards criticism of American relationship norms, absence of demands and expectations on partners, and lack of distinction between hierarchical value of friendship and romantic relationships. -->
লেবেলবিহীন যৌনতা
তকমাবিহীন যৌনতা হল যখন কোন ব্যক্তি তাদের যৌন পরিচয়কে নির্দিষ্ট তকমা বা লেবেল দিতে অপছন্দ করে। এই পরিচয় তাদের নিজ যৌনতা সম্পর্কে অনিশ্চয়তা অথবা কোন যৌনতা ধারণ করতে অনিচ্ছুক হওয়া থেকে উদ্বুদ্ধ হতে পারে। কারণ তারা আবশ্যকীয়ভাবে কোন তকমা পছন্দ করে না, অথবা তারা নিজস্ব যৌন পরিচয়ের কারণে জোরপূর্বক সম, বিপরীত, উভ বা সর্ব আকর্ষণ অনুভবের পরিবর্তে তাদের আকর্ষণের ক্ষেত্রে স্বাধীনতা অনুভব করতে চায়। তকমাবিহীন হিসেবে নিজেকে চিহ্নিত করার আরেকটি কারণ হতে পারে কারও "নিজ যৌনতার সংখ্যালঘু অবস্থান মেনে নেওয়ার প্রতি অনিচ্ছা।" যেহেতু লেবেলবিহীন হওয়া কোনও যৌন পরিচয়ের উদ্দেশ্যমূলক সিদ্ধান্ত নয়, এটি উভকামিতা বা অন্য কোনও যৌন পরিচয় থেকে আলাদা। যারা লেবেলবিহীন তাদের যৌনতাকে কম স্থিতিশীল এবং তরল হিসেবে দেখার সম্ভাবনা বেশি থাকে এবং তারা "লিঙ্গ নয়, ব্যক্তি"র উপর আরও বেশি মনোনিবেশ করে। এছাড়া প্রতিবেদনে দেখা গেছে, কিছু মহিলা নিজেদের লেবেলবিহীন হিসেবে চিহ্নিত করেছেন কারণ ভবিষ্যতে তাদের কী ধরনের সম্পর্ক থাকবে সে বিষয়ে তারা নিশ্চিত নন। কারণ, যৌন লেবেল থেকে এই বিচ্যুতি একজন ব্যক্তিকে তার "সত্য" যৌনতাকে আরও সম্পূর্ণরূপে উপলব্ধি করতে পারাকে সাহায্য করতে পারে। কারণ এটি যৌন পরিচয় দ্বারা নির্ধারিত লোকদের পছন্দ করা ও তাদের প্রতি আকৃষ্ট হওয়ার চাপ থেকে তাদের মুক্তি দেয়।
জ্যোতির্বিজ্ঞান
জ্যোতির্বিজ্ঞান (ইংরেজি Astronomy প্রতিশব্দটি ἀστρονομία শব্দটি থেকে উদ্ভূত) হল প্রাকৃতিক বিজ্ঞানের একটি শাখা। এই শাখায় গ্রহ, প্রাকৃতিক উপগ্রহ, তারা, ছায়াপথ ও ধূমকেতু ইত্যাদি মহাজাগতিক বস্তু এবং অতিনবতারা বিস্ফোরণ, গামা রশ্মি বিচ্ছুরণ ও মহাজাগতিক অণুতরঙ্গ পটভূমি বিকিরণ প্রভৃতি ঘটনাবলি এবং সেগুলির বিবর্তনের ধারাটিকে গণিত, পদার্থবিজ্ঞান, রসায়ন ও ভূগোল এর মাধ্যমে পর্যবেক্ষণ ও ব্যাখ্যা করা হয়। সাধারণভাবে বললে, পৃথিবীর বায়ুমণ্ডলের বাইরে ঘটা সকল ঘটনাই জ্যোতির্বিজ্ঞানের এক্তিয়ারভুক্ত বিষয়। ভৌত বিশ্বতত্ত্ব নামে আরেকটি পৃথক শাখাও জ্যোতির্বিজ্ঞানের সঙ্গেই সম্পর্কিত। এই শাখায় সামগ্রিকভাবে মহাবিশ্ব নিয়ে বৈজ্ঞানিক পর্যালোচনা করা হয়।
জ্যোতির্বিজ্ঞান হল প্রাকৃতিক বিজ্ঞানের প্রাচীনতম শাখাগুলির অন্যতম। লিপিবদ্ধ ইতিহাসে দেখা যায় প্রাচীন ব্যাবিলনীয়, গ্রিক, ভারতীয়, মিশরীয়, নুবিয়ান, ইরানি, চিনা, মায়া ও বেশ কয়েকটি আমেরিকান আদিবাসী জাতিগোষ্ঠী নিয়মবদ্ধ প্রণালীতে রাতের আকাশ পর্যবেক্ষণ করত। ঐতিহাসিক দৃষ্টিকোণ থেকে জ্যোতির্মিতি, সেলেস্টিয়াল নেভিগেশন, পর্যবেক্ষণমূলক জ্যোতির্বিজ্ঞান এবং পঞ্জিকা প্রণয়নের মতো নানা রকম বিষয় ছিল জ্যোতির্বিজ্ঞানের অন্তর্গত। তবে আজকাল পেশাদার জ্যোতির্বিজ্ঞানকে প্রায়শই জ্যোতিঃপদার্থবিজ্ঞানের সমার্থক মনে করা হয়।
বিজ্ঞানের অল্প কয়েকটি শাখায় এখনও অপেশাদারেরা প্রত্যক্ষ ভূমিকা গ্রহণ করে থাকেন। জ্যোতির্বিজ্ঞান এই শাখাগুলির অন্যতম। মূলত অস্থায়ী ঘটনাগুলি পর্যবেক্ষণ ও আবিষ্কারের ক্ষেত্রে অপেশাদার জ্যোতির্বিজ্ঞানীদের ভূমিকা উল্লেখযোগ্য। নতুন ধূমকেতু আবিষ্কারের ক্ষেত্রেও তাঁদের অবদান যথেষ্ট গুরুত্বপূর্ণ।
নাম-ব্যুৎপত্তি
ইংরেজি ভাষায় অ্যাস্ট্রোনমি (Astronomy) শব্দটির অর্থ "নক্ষত্রের নিয়ম" (অথবা অনুবাদের তারতম্য অনুযায়ী "নক্ষত্র চর্চা")। অ্যাস্ট্রোনমি শব্দটি প্রাচীন গ্রিক ἀστρονομία শব্দটি থেকে উদ্ভূত। গ্রিক ἄστρον (উচ্চারণ: astron) শব্দটির অর্থ "নক্ষত্র" এবং -νομία (উচ্চারণ: -nomia) শব্দটি গ্রিক νόμος (উচ্চারণ: nomos) শব্দটি থেকে উদ্ভূত, যার অর্থ "নিয়ম" বা "চর্চা"। জ্যোতির্বিজ্ঞান ও জ্যোতিষশাস্ত্রের উৎস এক হলেও বর্তমানে এই দু’টিকে সম্পূর্ণ পৃথক বিষয় হিসেবেই ধরা হয়। জ্যোতির্বিজ্ঞানীরা মহাজাগতিক বস্তু ও ঘটনাবলির বিজ্ঞানসম্মত ব্যাখ্যা অনুসন্ধান করেন। অন্যদিকে জ্যোতিষীগণ দাবি করেন, মহাজাগতিক বস্তুগুলির অবস্থান মানুষের দৈনন্দিন জীবনের উপর প্রভাব বিস্তার করে থাকে।
"জ্যোতির্বিজ্ঞান" ও "জ্যোতিঃপদার্থবিজ্ঞান" শব্দ দু’টির ব্যবহার
আলোচ্য বিষয়টিকে বোঝাতে পারিভাষিক "জ্যোতির্বিজ্ঞান" বা "জ্যোতিঃপদার্থবিজ্ঞান" শব্দ দু’টিই ব্যবহার করা যেতে পারে।  সুস্পষ্ট আভিধানিক সংজ্ঞা অনুযায়ী, "জ্যোতির্বিজ্ঞান" হল "পৃথিবীর বায়ুমণ্ডলের বাইরে অবস্থিত বস্তু ও সংঘটিত ঘটনাবলি এবং সেগুলির প্রাকৃতিক ও রাসায়নিক গুণাবলির পর্যবেক্ষণ ও পর্যালোচনা" এবং "জ্যোতিঃপদার্থবিজ্ঞান" বলতে জ্যোতির্বিজ্ঞানের সেই শাখাটিকে বোঝায়, যেটিতে "মহাজাগতিক বস্তু ও ঘটনাবলির আচরণ, প্রাকৃতিক গুণাবলি ও গতিবিদ্যা-সংক্রান্ত পদ্ধতিগুলি" আলোচিত হয়। ফ্র্যাঙ্ক শু রচিত দ্য ফিজিক্যাল ইউনিভার্স নামক প্রাবেশিক পাঠ্যপুস্তকের ভূমিকা প্রভৃতি কয়েকটি ক্ষেত্রে বলা হয়েছে "জ্যোতির্বিজ্ঞান" শব্দটির দ্বারা বিষয়টির গুণগত পর্যালোচনা বোঝানো যেতে পারে। অন্যদিকে "জ্যোতিঃপদার্থবিজ্ঞান" শব্দটি ব্যবহা্র করা যেতে পারে বিষয়টির পদার্থবিদ্যা-সংক্রান্ত পর্যালোচনাকে। আধুনিক কালে জ্যোতির্বিজ্ঞান-সংক্রান্ত অধিকাংশ গবেষণা যেহেতু পদার্থবিজ্ঞান-সংক্রান্ত বিষয়গুলিকে নিয়ে করা হয়। সেই কারণে আধুনিক জ্যোতির্বিজ্ঞানকে বস্তুত জ্যোতিঃপদার্থবিজ্ঞানও বলা যেতে পারে। জ্যোতির্মিতির মতো কয়েকটি বিষয় অবশ্য খানিকটা জ্যোতিঃপদার্থবিজ্ঞান হলেও বিশুদ্ধভাবে জ্যোতির্বিজ্ঞান। এই বিষয়টির ক্ষেত্রে বিজ্ঞানীরা যে বিভাগে গবেষণা করছেন, তার পরিপ্রেক্ষিতে "জ্যোতির্বিজ্ঞান" ও "জ্যোতিঃপদার্থবিজ্ঞান" শব্দ দু’টি ব্যবহার করা যেতে পারে। এই ব্যবহারের নেপথ্যেও দু’টি কারণ থাকে। প্রথমত, যদি বিভাগটি ঐতিহাসিকভাবে পদার্থবিজ্ঞান বিভাগের শাখা হিসেবে স্বীকৃত হয়, সেক্ষেত্রে বিষয়টি জ্যোতিঃপদার্থবিজ্ঞান হিসেবে চিহ্নিত হতে পারে; এবং দ্বিতীয়ত কোনো পেশাদার জ্যোতির্বিজ্ঞানী যদি জ্যোতির্বিজ্ঞানের পরিবর্তে পদার্থবিজ্ঞানে ডিগ্রি অর্জন করে এই বিভাগে যোগ দেন, সেক্ষেত্রেও বিভাগটিকে জ্যোতিঃপদার্থবিজ্ঞান নামে অভিহিত করা যেতে পারে। এই বিষয়ের কয়েকটি অগ্রণী বিজ্ঞানবিষয়ক সাময়িক পত্রিকা হল দি অ্যাস্ট্রোনমিক্যাল জার্নাল, দি অ্যাস্ট্রোফিজিক্যাল জার্নাল ও অ্যাস্ট্রোনমি অ্যান্ড অ্যাস্ট্রোফিজিক্স।
প্রাচীন যুগ
প্রাচীন জ্যোতির্বিজ্ঞান সীমায়িত ছিল খালি চোখে দৃশ্যমান মহাজাগতিক বস্তুগুলির পর্যবেক্ষণ ও সেগুলির গতিবিধি সংক্রান্ত ভবিষ্যদ্বাণীর মধ্যেই। অনুমিত হয়, একাধিক প্রাচীন সভ্যতার অধিবাসীবৃন্দ জ্যোতির্বিজ্ঞান সংক্রান্ত পর্যবেক্ষণের উদ্দেশ্যে প্রচুরি যন্ত্রপাতি জোগাড় করেছিল। প্রথাগত আকাশ পর্যবেক্ষণের কাজ ছাড়াও সেই যুগের মানমন্দিরগুলিতে ঋতুনির্ণয়ের মাধ্যমে শস্যরোপনের সময় নির্ধারণ ও বছরের দৈর্ঘ্য মাপার কাজও চলত। কৃষিকার্যের ক্ষেত্রে এই দু’টি কাজ সেকালে ছিল অত্যন্ত গুরুত্বপূর্ণ। টেলিস্কোপ প্রভৃতি যন্ত্রপাতি আবিষ্কারের আগে পর্যন্ত নক্ষত্র পর্যবেক্ষণের কাজটি করা হত খালি চোখে। প্রাচীন মেসোপটেমিয়া, গ্রিস, পারস্য, ভারত, মিশর ও মধ্য আমেরিকায় জ্যোতির্বিজ্ঞান সংক্রান্ত গবেষণার জন্য একাধিক মানমন্দির গড়ে তোলা হয়েছিল এবং মহাবিশ্বের প্রকৃতি সম্পর্কে বিভিন্ন ধারণা নিয়ে পর্যালোচনার কাজ শুরু হয়েছিল। প্রাচীন জ্যোতির্বিজ্ঞান গবেষণার প্রধান উপজীব্য বিষয় ছিল গ্রহ ও নক্ষত্রগুলির অবস্থানগত মানচিত্র অঙ্কন। এই বিজ্ঞানটিই আধুনিক যুগে জ্যোতির্মিতি নামে পরিচিত। এই জাতীয় পর্যবেক্ষণের ফলেই গ্রহগুলির গতি সম্পর্কে মানুষের আদিম ধারণাগুলি গড়ে ওঠে এবং মহাবিশ্বে সূর্য, চাঁদ ও পৃথিবীর প্রকৃতি দার্শনিক দৃষ্টিকোণ থেকে ব্যাখ্যা করার চেষ্টা শুরু হয়। সেই যুগে মনে করা হত, পৃথিবী মহাবিশ্বের কেন্দ্রস্থলে অবস্থিত এবং সূর্য, চাঁদ ও তারাগুলি পৃথিবীর চারিদিকে ঘুরছে। এই তত্ত্বটি ভূকেন্দ্রিক মডেল বা গ্রিক দার্শনিক টলেমির নামানুসারে টলেমীয় বিশ্বতত্ত্ব নামে পরিচিত।
প্রাচীন কালে গাণিতিক ও বিজ্ঞানসম্মত জ্যোতির্বিজ্ঞান চর্চার সূচনা একটি বিশেষ গুরুত্বপূর্ণ অধ্যায়। ব্যাবিলনীয়রা এই ধরনের জ্যোতির্বিজ্ঞান চর্চার সূত্রপাত ঘটিয়েছিলেন। পরবর্তীকালে অন্যান্য সভ্যতাগুলিতে জ্যোতির্বিজ্ঞান চর্চার যে প্রথার সূত্রপাত ঘটে, তার ভিত্তিপ্রস্তর ব্যাবিলনীয়েরা স্থাপন করেছিলেন। তারাই প্রথম আবিষ্কার করেন যে, সারোস নামে একটি পুনরাবৃত্ত চক্রে চন্দ্রগ্রহণ ঘটে থাকে।
ব্যাবিলনীয়দের পথ অনুসরণ করে প্রাচীন গ্রিস ও হেলেনীয় বিশ্বেও জ্যোতির্বিজ্ঞান চর্চায় উল্লেখযোগ্য অগ্রগতি হয়েছিল। মহাজাগতিক ঘটনাবলির যুক্তিসংগত বাস্তব ব্যাখ্যার অনুসন্ধানের সূত্রপাত ছিল গ্রিক জ্যোতির্বিজ্ঞানের বৈশিষ্ট্য। খ্রিস্টপূর্ব ৩য় শতাব্দীতে অ্যারিস্টারকাস অফ সামোস চাঁদ ও সূর্যের আয়তন ও দূরত্ব হিসেব করেন এবং সৌরজগতের সূর্যকেন্দ্রিক রূপের ধারণাটি প্রস্তাব করেন। খ্রিস্টপূর্ব ২য় শতাব্দীতে হিপারকাস অয়নচলন আবিষ্কার করেন এবং চাঁদের আয়তন ও দূরত্ব গণনা করেন। প্রাচীনকালে জ্যোতির্বিজ্ঞান গবেষণা সংক্রান্ত যে সব যন্ত্রগুলি আবিষ্কৃত হয়েছিল বলে জানা যায়, তার মধ্যে অ্যাস্ট্রোল্যাবের মতো কয়েকটি যন্ত্র উদ্ভাবনও করেছিলেন হিপারকাস। হিপারকাস ১০২০টি তারার একটি পূর্ণাঙ্গ সুবিন্যস্ত তালিকা প্রস্তুত করেন এবং উত্তর গোলার্ধ থেকে দৃশ্যমান অধিকাংশ তারামণ্ডল গ্রিক জ্যোতির্বিজ্ঞান থেকেই উদ্ভূত। অ্যান্টিক্যাথেরা মেকানিজম (আনুমানিক খ্রিস্টপূর্ব ১৫০-৮০ অব্দ) ছিল একটি প্রাচীন অ্যানালগ কম্পিউটার, যা প্রস্তুত করা হয়েছিল নির্দিষ্ট তারিখে সূর্য, চাঁদ ও গ্রহগুলির অবস্থান গণনা করার জন্য। এই ধরনের জটিল প্রযুক্তিগত যন্ত্রপাতি খ্রিস্টীয় ১৪শ শতাব্দীতে ইউরোপে যান্ত্রিক জ্যোতির্বৈজ্ঞানিক ঘড়ি আবিষ্কারের আগে আসেনি।
মধ্যযুগ
মধ্যযুগের ইউরোপে খ্রিস্টীয় ১৩শ শতাব্দী পর্যন্ত জ্যোতির্বিজ্ঞানের চর্চা থমকে ছিল। অবশ্য এই সময় ইসলামি বিশ্বে এবং অন্যান্য অঞ্চলে জ্যোতির্বিজ্ঞান চর্চার যথেষ্ট অগ্রগতিও হয়েছিল। ৯ম শতাব্দীর গোড়ার দিকে ইসলামি বিশ্বে প্রথম জ্যোতির্বৈজ্ঞানিক মানমন্দিরগুলি গড়ে ওঠে। ৯৬৪ খ্রিষ্টাব্দে পারস্যদেশীয় জ্যোতির্বিজ্ঞানী আজোফি তার বুক অফ ফিক্সড স্টারস গ্রন্থে স্থানীয় জোটের বৃহত্তম ছায়াপথ অ্যান্ড্রোমিডার বর্ণনা দেন। ১০০৬ খ্রিষ্টাব্দে মিশরীয় আরব জ্যোতির্বিজ্ঞানী আলি ইবন রিদওয়ান ও চিনা জ্যোতির্বিজ্ঞানীরা লিপিবদ্ধ ইতিহাসের উজ্জ্বলতম অ্যাপারেন্ট ম্যাগনিচিউড তারাজাগতিক ঘটনা এসএন ১০০৬ অতিনবতারা পর্যবেক্ষণ করেন। বিজ্ঞানের এই শাখায় গুরুত্বপূর্ণ অবদান রেখেছিলেন এমন কয়েকজন বিশিষ্ট ইসলামি (অধিকাংশ স্থলেই পারস্যদেশীয় বা আরব) জ্যোতির্বিজ্ঞানীগণ হলেন আল-বাট্টানি, থেবিট, আজোফি, আলবুমাসার, বিরুনি, আলজাকেল, আল-বিরজন্দি এবং মারাঘেহ ও সমরকন্দ মানমন্দিরের জ্যোতির্বিজ্ঞানীগণ। সেই যুগের জ্যোতির্বিজ্ঞানীগণ তারাগুলির আরবি নাম রেখেছিলেন। সেগুলি এই যুগে স্বতন্ত্র তারার নাম হিসেবে ব্যবহৃত হয়। এও মনে করা হয় যে গ্রেট জিম্বাবোয়ে ও টিম্বাকটুর ধ্বংসাবশেষে হয়তো একটি জ্যোতির্বিজ্ঞান সংক্রান্ত মানমন্দির ছিল। আগে ইউরোপীয়েরা বিশ্বাস করত প্রাক-ঔপনিবেশিক মধ্যযুগে সাহারা-নিম্ন আফ্রিকায় জ্যোতির্বিজ্ঞান সংক্রান্ত পর্যবেক্ষণের কাজ চলত না। তবে আধুনিক আবিষ্কারগুলি সেই ধারণা ভেঙে দিয়েছে।
ছয় শতাব্দীরও বেশি সময় ধরে রোমান ক্যাথলিক চার্চ জ্যোতির্বিজ্ঞান চর্চার জন্য প্রয়োজনীয় আর্থিক ও সামাজিক সহযোগিতা প্রদান করেছিল। প্রাচীন জ্ঞানচর্চার পুনরুদ্ধারের সময় থেকে মধ্যযুগের শেষভাগে সংঘটিত বৈজ্ঞানিক পুনর্জাগরণের আগে পর্যন্ত অপর কোনো প্রতিষ্ঠান জ্যোতির্বিজ্ঞান চর্চার ক্ষেত্রে এতটা সহযোগিতা করতে পারেনি। চার্চের উদ্দেশ্য অবশ্য ছিল ইস্টারের তারিখটি নির্ণয় করা।
বৈজ্ঞানিক বিপ্লব
রেনেসাঁর সময় নিকোলাস কোপারনিকাস সৌর সিস্টেমের সূর্যকেন্দ্রিক মডেল প্রস্তাব করেছিলেন। গ্যালিলিও গ্যালিলি এবং জোহানেস কেপলারের দ্বারা তার কাজকে প্রসারিত এবং সংশোধন করা হয়েছিল। গ্যালিলিও তার পর্যবেক্ষণকে উন্নত করার জন্য টেলিস্কোপ ব্যবহার করেছিলেন।
কেপলারই ছিলেন প্রথম ব্যক্তি যিনি সূর্যকে কেন্দ্র করে অন্যান্য গ্রহগুলির গতির বিষয়টি সঠিকভাবে বর্ণনা করেছিলেন । যাইহোক, কেপলার তার সূত্রগুলো দ্বারা একটি তত্ত্ব প্রণয়ন করতে ব্যর্থ হয়েছিলেন। অবশেষে নিউটন তাঁর সেলেস্টিয়াল গতিবিদ্যা এবং মাধ্যাকর্ষণ সূত্র দ্বারা গ্রহের গতি ব্যাখ্যা করতে পেরেছিলেন। নিউটন প্রতিফলক দূরবীনের বিকাশ ঘটিয়েছিলেন ।
দূরবীনের আকার এবং গুণগত মানের উন্নয়নের ফলে আরো আবিষ্কার সম্ভবপর হয়েেছিল।
ইংরেজ জ্যোতির্বিজ্ঞানী জন ফ্লামস্টেড ৩০০০ এরও বেশি নক্ষত্রকে তালিকাভুক্ত করেছিলনও বিস্তৃত তারকা ক্যাটালগ লাকাইল দ্বারা তৈরি হয়েছিল । জ্যোতির্বিজ্ঞানী উইলিয়াম হার্শেল নেবুলাসিটি এবং ক্লাস্টারগুলির একটি বিস্তারিত তালিকা তৈরি করেছিলেন এবং ১৭৮১ সালে তিনি ইউরেনাস গ্রহটি আবিষ্কার করেছিলেন। একটি স্টারের দূরত্ব প্রথম ১৮৩৮ সালে ঘোষণা করা হয়েছিল এবং ৬১ সাইগনি এর প্যারালাক্স ফ্রেডরিক বিসেল দ্বারা পরিমাপ করা হয়েছিল।
আঠারো-উনিশ শতকের মাঝামাঝি সময়ে অয়লার, ক্লায়র্ট এবং ডি'আলেমবারটের তিনটি গঠনগত সমস্যার গবেষণা চন্দ্র এবং গ্রহের গতি সম্পর্কে আরও নির্ভুল ভবিষ্যদ্বাণী করেছিল । এই কাজটিকে লাগরানজ এবং ল্যাপলেস দ্বারা আরও পরিমার্জিত করা হয়েছিল, যার ফলে গ্রহগুলির এবং চন্দ্রের গতিবিধি তাদের প্রতিক্রিয়া থেকে অনুমান করা যায়।
পৃথিবীর ছায়াপথের অস্তিত্ব, নীহারিকা, নক্ষত্রগুলির একটি পৃথক দল হিসেবে "বাইরের" ছায়াপথের অস্তিত্ব বিংশ শতাব্দীতে প্রমাণিত হয়েছিল। ঐ গ্যালাক্সির নিবিড় পর্যবেক্ষণের মাধ্যমে এই মহাবিশ্ব সম্প্রসারণের বিষয়টি আবিষ্কার হয়েছিল। তাত্ত্বিক জ্যোতির্বিজ্ঞান বস্তুর অস্তিত্ব যেমন কালপুরুষ এবং নিউট্রন তারা, তাছাড়া পরিলক্ষিত ঘটনা ব্যাখ্যা করতে ব্যবহৃত হয়েছে কোয়াসারস, পালসার, ব্লাজার, এবং রেডিও ছায়াপথ । বিংশ শতাব্দীর সময় মহাজাগতিক মাইক্রোওয়েভ ব্যাকগ্রাউন্ড রেডিয়েশন, হাবলের সূত্র এবং বিগ ব্যাং এর গঠন, মহাজাগতিক প্রাচুর্য দ্বারা উপলব্ধ প্রমাণ দ্বারা ব্যাপকভাবে সমর্থিত, যার ফলে ভৌত কসমোলজিতে ব্যাপক অগ্রগতি সাধিত হয়।
রেডিও জ্যোতির্বিদ্যা
রেডিও জ্যোতির্বিজ্ঞান দৃশ্যমান পরিসীমার বাইরে বিকিরণ ব্যবহার করে যা প্রায় এক মিলিমিটারের চেয়ে বেশি তরঙ্গদৈর্ঘ্য। রেডিও জ্যোতির্বিদ্যা বেশিরভাগ পর্যবেক্ষণ জ্যোতির্বিজ্ঞান থেকে আলাদা, যেটি পর্যবেক্ষণকৃত রেডিও তরঙ্গকে আলাদা ফোটনসের পরিবর্তে তরঙ্গ হিসেবে গণ্য করা যায়। অতএব, রেডিও তরঙ্গের দিক এবং প্রশস্ততা পরিমাপ করা তুলনামূলকভাবে সহজ, যদিও এটি ক্ষুদ্র তরঙ্গদৈর্ঘ্যের মধ্যে সহজেই করা যায় না।
বিভিন্ন ধরনের বস্তু রেডিও তরঙ্গদৈর্ঘ্যের মাধ্যমে, যেমন-সুপারনোভা, আন্তঃলেখার গ্যাস, পালসার এবং সক্রিয় গ্যালাক্টিক নিউক্লিয়াস সহ পর্যবেক্ষণযোগ্য।
ইনফ্রারেড জ্যোতির্বিদ্যা
ইনফ্রারেড জ্যোতির্বিদ্যা ইনফ্রারেড বিকিরণ শনাক্তকরণ এবং বিশ্লেষণের উপর ভিত্তি করে প্রতিষ্ঠিত হয়, তাছাড়া তরঙ্গদৈর্ঘ্য যা লাল আলোর চেয়ে ব্যাপক এবং আমাদের দৃষ্টি পরিসীমার বাইরে তা শনাক্ত করার জন্য এই জ্যোতির্বিদ্যা ব্যবহৃত হয় । ইনফ্রারেড বর্ণালী এমন বস্তুগুলি অধ্যয়ন করতে সহায়ক যা এত বেশি ঠাণ্ডা যে দৃশ্যমান আলো বিকিরণ করতে পারেনা, যেমন গ্রহ, পারসেসেলার ডিস্ক বা নিবোলা যার আলোটি ধূলিকণা দ্বারা আটকে যায়। ইনফ্রারেডের দীর্ঘ তরঙ্গদৈর্ঘ্যটি ধুলোর মেঘকে ভেদ করতে পারে যা দৃশ্যমান আলোকে ব্লক করে, যার ফলে আণবিক মেঘ এবং আকাশে আচ্ছাদিত ছোট বড় ছায়াপথগুলিকে পর্যবেক্ষণ করা যায়। ওয়াইড-ফিল্ড ইনফ্রারেড সার্ভে এক্সপ্লোরার (ডব্লিউআইএসই) থেকে পর্যবেক্ষণগুলি অসংখ্য গ্যালাক্টিক প্রোটোস্টার এবং তাদের হোস্ট স্টার ক্লাস্টারগুলির উন্মোচন করার ক্ষেত্রে বিশেষভাবে কার্যকর। দৃশ্যমান আলোর কাছাকাছি ইনফ্রারেড তরঙ্গদৈর্ঘ্যের ব্যতিক্রম ছাড়া, যেমন বিকিরণ বায়ুমণ্ডল দ্বারা ব্যাপকভাবে শোষিত হয় বা মুখোশযুক্ত তাছাড়া বায়ুমণ্ডল নিজেই উল্লেখযোগ্য ইনফ্রারেড নির্গমন উৎপাদন করে। ফলস্বরূপ, ইনফ্রারেড পর্যবেক্ষণ কেন্দ্রগুলিকে পৃথিবীর মধ্যে শুষ্ক বা উচ্চতর স্থানে বা মহাকাশে অবস্থিত হতে হবে। কিছু অণু ইনফ্রারেড এর মধ্য দিয়ে দৃঢ়ভাবে বিকিরণ ঘটে। এটি মহাকাশ গবেষণা করতে এমনকি আরও বিশেষভাবে এটি ধূমকেতুর মধ্যে জল শনাক্ত করতে পারে।
অপটিক্যাল জ্যোতির্বিদ্যা
ঐতিহাসিকভাবে অপটিক্যাল জ্যোতির্বিজ্ঞানকে দৃশ্যমান আলো জ্যোতির্বিদ্যা নামেও অভিহিত করা হয়, এটি জ্যোতির্বিজ্ঞানের প্রাচীনতম রূপ। পর্যবেক্ষণের ছবিগুলো মূলত হাত দ্বারা অঙ্কিত ছিল। ঊনবিংশ শতাব্দীর শেষের দিকে এবং বিংশ শতকের দিকে বেশিরভাগ সময় ছবিগুলি ফোটোগ্রাফিক সরঞ্জাম ব্যবহার করে তৈরি করা হয়েছিল। আধুনিক চিত্রগুলি ডিজিটাল ডিটেক্টর ব্যবহার করে তৈরি করা হয়, বিশেষ করে চার্জ-সংযুক্ত ডিভাইস (সিসিডি) ব্যবহার করে এবং আধুনিক মিডিয়ায় রেকর্ড করা হয়। যদিও দৃশ্যমান আলো নিজেই প্রায় ৪০০০ থেকে ৭০০০ Å (৪০০ এনএম থেকে ৭০০ এনএম) পর্যন্ত বিস্তৃত, কিছু কাছাকাছি অতিবেগুনী এবং নিকটবর্তী-ইনফ্রারেড বিকিরণ পর্যবেক্ষণ করার জন্য একই সরঞ্জাম ব্যবহার করা যেতে পারে।
অতিবেগুনী জ্যোতির্বিদ্যা
অতিবেগুনী জ্যোতির্বিদ্যা প্রায় ১০০ এবং ৩২০০ এ (১০ থেকে ৩২০ এনএম) মধ্যে অতিবেগুনী তরঙ্গদৈর্ঘ্যকে কাজে লাগায়। এই তরঙ্গদৈর্ঘ্যের আলো পৃথিবীর বায়ুমণ্ডল দ্বারা শোষিত হয়, এই তরঙ্গদৈর্ঘ্য পর্যবেক্ষণের জন্য উপরিভাগের বায়ুমণ্ডলে বা মহাকাশ প্রয়োজন। অতিবেগুনী জ্যোতির্বিজ্ঞান তরল বিকিরণ এবং বর্ণালী নির্গমনের বিষয়গুলি নীল নক্ষত্র (ওবি নক্ষত্র) থেকে গবেষণা করা যায় যার তরঙ্গ ব্যান্ড খুব উজ্জ্বল হয় । অন্যান্য ছায়াপথের নীল নক্ষত্রগুলি তার অন্তর্ভুক্ত, যা বিভিন্ন অতিবেগুনী সার্ভের লক্ষ্যমাত্রা হয়েছে। অতিবেগুনী আলোর মাধ্যমে সাধারণত যাদের দেখা যায় তাদের মধ্যে গ্রহীয় নীহারিকা, সুপারনোভা অবশিষ্টাংশ এবং সক্রিয় গ্যালাক্টিক নিউক্লিও অন্যতম। যাইহোক, অতিবেগুনি রশ্মিটি সহজেই মহাজাগতিক ধুলো দ্বারা শোষিত হয়, তাই অতিবেগুনী পরিমাপের একটি সমন্বয় প্রয়োজন।
এক্স-রে জ্যোতির্বিদ্যা
এক্স-রে জ্যোতির্বিজ্ঞান এক্স-রে তরঙ্গদৈর্ঘ্য ব্যবহার করে। সাধারণত, এক্স-রে বিকিরণটি সিঙ্ক্রোট্রন নির্গমন ( ইলেকট্রনগুলির চৌম্বক ক্ষেত্রের উপর ঘূর্ণনের ফলাফল), ১০৭ (১০ মিলিয়ন) কেলভিনের উপরে পাতলা গ্যাস থেকে তাপ নির্গমন, এবং ১০৭ কেলভিনের উপরে পুরু গ্যাস থেকে তাপ নির্গমন দ্বারা উৎপন্ন হয়। যেহেতু এক্স-রেগুলি পৃথিবীর বায়ুমণ্ডল দ্বারা সঞ্চারিত হয়, তাই এক্স-রে পর্যবেক্ষণগুলি উচ্চ-উচ্চতার বেলুন, রকেট বা এক্স-রে জ্যোতির্বিদ্যা উপগ্রহগুলি থেকে সম্পাদিত হবে। উল্লেখযোগ্য এক্স রে উৎসগুলো হল এক্স-রে বাইনারি, পালসার, সুপারনোভার অবশিষ্টাংশ, উপবৃত্তাকার গ্যালাক্সি, গ্যালাক্সির ক্লাস্টার এবং সক্রিয় গ্যালাক্টিক নিউক্লিয়াস।
গামা-রে জ্যোতির্বিদ্যা
গামা রশ্মি জ্যোতির্বিজ্ঞান ইলেক্ট্রোম্যাগনেটিক বর্ণালীর সংক্ষিপ্ততম তরঙ্গদৈর্ঘ্যে জ্যোতির্বিদ্যাগত বস্তুগুলি পর্যবেক্ষণ করে। গামা রশ্মি গুলি সরাসরি উপগ্রহগুলি দ্বারা পর্যবেক্ষণ করা যেতে পারে, যেমন কম্পটন গামা রে অবজারভেটরি বা বায়ুমণ্ডলীয় চেরেনকভ টেলিস্কোপ নামে বিশেষ দূরবীন দ্বারা। চেরেনকোভ টেলিস্কোপগুলি গামা রশ্মিকে সরাসরি শনাক্ত করতে পারে না বরং গামা রশ্মি যখন পৃথিবীর বায়ুমণ্ডল দ্বারা নিঃসৃত হয় ঠিক তখনি দৃশ্যমান আলোর আলোকে শনাক্ত করতে পারে ।
সর্বাধিক গামা-রে নির্গত উৎসগুলি আসলে গামা-রে বিস্ফোরণ, বস্তু যা শুধুমাত্র গামা রশ্মি উৎপাদন করে বিকল হয়ে যাওয়ার কয়েক মিলিসেকেন্ডের এবং হাজার হাজার সেকেন্ড আগে। শুধুমাত্র ১০% গামা-রে উৎসগুলি হল অস্থায়ী উৎস। এই স্থির গামা-রে নির্গমনকারীর মধ্যে পালসার, নিউট্রন স্টার এবং ব্ল্যাক হোলের মত প্রার্থী যেমন- সক্রিয় গ্যালাক্টিক নিউক্লিয়িও অন্তর্ভুক্ত।
তড়িৎচুম্বকীয় বর্ণালীর উপর ভিত্তি করে নয় এমন ক্ষেত্রসমূহ
তড়িৎচুম্বকীয় বিকিরণ ছাড়াও আরও কিছু ঘটনাগুলি পৃথিবী থেকে দেখা যায়।
নিউট্রিনো জ্যোতির্বিদ্যাতে নিউট্রিনো শনাক্তকরণের জন্য জ্যোতির্বিজ্ঞানীরা তীব্রভাবে পরিলক্ষিত ভূগর্ভস্থ সুবিধাসমূহ যেমন এসএজিই, গাল্লেক্স এবং কামোকো ২/ ৩ ব্যবহার করে। পৃথিবীর মধ্য দিয়ে প্রবাহিত নিউট্রিনোগুলির অধিকাংশই সূর্য থেকে উৎপন্ন হয়, তবে ২৪টি নিউট্রিনোও সুপারনোভা ১৯৮৭এ থেকে পাওয়া গিয়েছিল । মহাজাগতিক রশ্মি, যা খুব উচ্চ শক্তিসম্পন্ন কণা (পারমাণবিক নিউক্লিয়াস) দ্বারা গঠিত যা পৃথিবীর বায়ুমণ্ডলে প্রবেশ করলে ক্ষয় বা শোষিত হতে পারে, এর ফলে দ্বিতীয় কণাগুলির একটি ধারাপ্রবাহ হয় যা বর্তমান পর্যবেক্ষণকারীদের দ্বারা শনাক্ত করা যায়।  কসমিক দণ্ড পৃথিবীর বায়ুমণ্ডলে আঘাত করলে কিছু ভবিষ্যতের নিউট্রিনো ডিটেক্টরগুলিও কণার সংস্পর্শে স্পর্শকাতর হতে পারে।
মহাকর্ষীয়-তরঙ্গ জ্যোতির্বিদ্যা একটি উদীয়মান ক্ষেত্র যা মহাকর্ষীয়-তরঙ্গ ডিটেক্টরগুলি দূরবর্তী বিশাল বস্তুর সম্পর্কে পর্যবেক্ষণীয় তথ্য সংগ্রহের কাজে নিয়োজিত করে। কিছু পর্যবেক্ষণ করা হয়েছে যেমন লেজার ইন্টারফেরোমিটার গ্ৰাভিটেশনাল অবসার্ভেটরি বা লাইগো (LIGO)। ১৪ই সেপ্টেম্বর ২০১৫ তারিখে লিগোর প্রথম আবিষ্কারটি বাইনারি ব্ল্যাক হোল থেকে মহাকর্ষীয় তরঙ্গ পর্যবেক্ষণ করার মাধ্যমে পাওয়া গিয়েছিল । দ্বিতীয় মহাকর্ষীয় তরঙ্গটি ২৬ ডিসেম্বর ২০১৫ তারিখে শনাক্ত করা হয়েছিল এবং অতিরিক্ত পর্যবেক্ষণ অব্যাহত থাকা দরকার তবে মহাকর্ষীয় তরঙ্গগুলির জন্য অত্যন্ত সংবেদনশীল যন্ত্রের প্রয়োজন।
অ‍্যাস্ট্রোমেট্রি এবং মহাকাশ বলবিদ্যা
জ্যোতির্বিজ্ঞানের প্রাচীনতম ক্ষেত্রগুলির মধ্যে এটি একটি এবং সমস্ত বিজ্ঞানের মধ্যে স্বর্গীয় বস্তুর পরিমাপের জন্য তার প্রয়োজন হয়। ঐতিহাসিকভাবে, সূর্য, চাঁদ, গ্রহ এবং নক্ষত্রগুলির সঠিক অবস্থানের জন্য মহাকাশীয় বস্তু (মহাকাশীয় বস্তুগুলির ব্যবহার নির্দেশিকা পরিচালনা) এবং ক্যালেন্ডার তৈরির ক্ষেত্রেও এটি প্রয়োজনীয়।
গ্রহের অবস্থানের সঠিক পরিমাপ মাধ্যাকর্ষণ বিষয়ক বিষয়গুলোকে ভালোভাবে বুঝতে সহায়তা করেছে এবং অতীত এবং ভবিষ্যতের নির্ভুল অবস্থান নির্ধারণ করার ক্ষমতা যার আছে তাকে মহাকাশ বলবিদ্যা বলা হয়। সম্প্রতি নিকটবর্তী পৃথিবীর বস্তুর ট্র্যাকিংগুলি বস্তুর সাথে ঘনিষ্ঠ সাক্ষাত বা পৃথিবীর সম্ভাব্য সংঘর্ষের পূর্বাভাস দিবে।
নিকটবর্তী নক্ষত্রপুঞ্জের ঊর্ধ্বগামী র পরিমাপ মহাবিশ্বের স্কেল পরিমাপের জন্য ব্যবহার করা মহাকাশমুখী দূরত্বের একটি মৌলিক ভিত্তি প্রদান করে। নিকটবর্তী নক্ষত্রগুলির প্যারালাক্স পরিমাপ আরও দূরবর্তী নক্ষত্রগুলির বৈশিষ্ট্যগুলির জন্য একটি সুনির্দিষ্ট বেস-লাইন প্রদান করে কারণ তাদের বৈশিষ্ট্যগুলি তুলনা করা যায়। রাডিয়াল বেগের পরিমাপ এবং তারার সঠিক গতিকে জ্যোতির্বিজ্ঞানীরা আকাশগঙ্গার ছায়াপথের আন্দোলনকে সংগঠিত হতে সহায়তা করে। জ্যোতির্বিদ্যাগত ফলাফলগুলি ছায়াপথের অনুমানকৃত কৃষ্ণ বস্তুর(Dark matter) বণ্টন গণনা করার জন্য ব্যবহৃত হয় ।
১৯৯০-এর দশকে মাঝামাঝি সময়ে নক্ষত্রপুঞ্জের কাছাকাছি বড় পরিমাপের ঘূর্ণনকারী গ্রহের সন্ধানের জন্য স্টেলার উবল পরিমাপ পদ্ধতি ব্যবহার করা হয়েছে।
তাত্ত্বিক জ্যোতির্বিদ্যা
তাত্ত্বিক জ্যোতির্বিজ্ঞানীরা বিশ্লেষণাত্মক মডেল এবং গণনীয় সংখ্যাসূচক সিমুলেশন সহ বিভিন্ন সরঞ্জাম ব্যবহার করে ; প্রতিটির নিজস্ব বিশেষ সুবিধা আছে। বিশ্লেষণাত্মক মডেল হল একটি প্রক্রিয়া যা সাধারণত যা চলছে তার কেন্দ্রে বৃহত্তর অন্তর্দৃষ্টি প্রদানের জন্য ভাল। সংখ্যাসূচক মডেলগুলি ঘটনার অস্তিত্ব প্রকাশ করে এবং অপর্যবেক্ষিত প্রভাবগুলি প্রকাশ করে।
তাত্ত্বিক জ্যোতির্বিদদের দ্বারা পরিচালিত ঘটনার অন্তর্ভুক্ত হল: স্টেলার ডাইনামিক্স এবং বিবর্তন; ছায়াপথ গঠন; মহাবিশ্বের বৃহৎ পরিসরে বস্তুর বণ্টন; মহাজাগতিক রশ্মির উৎপত্তি; সাধারণ আপেক্ষিকতা এবং শারীরিক ব্রহ্মবিদ্যা, স্ট্রিং বিশ্বতত্ত্ব এবং এ্যাস্ট্রোপার্টিকেল পদার্থবিদ্যা । মহাজাগতিক আপেক্ষিকতা একটি বৃহৎ স্কেলে স্ট্রাকচারের বৈশিষ্ট্যগুলি হিসাব করার জন্য একটি হাতিয়ার হিসাবে কাজ করে, যার জন্য মাধ্যাকর্ষণ আবিষ্কারের ক্ষেত্রে শারীরিক ঘটনাগুলির মধ্যে গুরুত্বপূর্ণ ভূমিকা পালন করে এবং ব্ল্যাক হোল (অ্যাস্ট্রো) পদার্থবিদ্যা এবং মহাকর্ষীয় তরঙ্গের গবেষণার ভিত্তি হিসাবে কাজ করে।
জ্যোতির্বিজ্ঞানে কিছু ব্যাপকভাবে গৃহীত তত্ত্ব ও গবেষণা এবং মডেলগুলি, এখন লাম্বা-সিডিএম মডেলের মধ্যে রয়েছে বিগ ব্যাং, মহাজাগতিক মুদ্রাস্ফীতি, কৃষ্ণ বস্তু (dark matter) এবং পদার্থবিজ্ঞানের মৌলিক তত্ত্বসমূহ।
এই প্রক্রিয়াটির কয়েকটি উদাহরণ:
সৌর জ্যোতির্বিদ্যা
সূর্য একটি প্রধান-ধারার তারকা হয়ে উঠার পর ধীরে ধীরে তার উজ্জ্বলতা প্রায় ৪০% বৃদ্ধি পেয়েছে । সূর্য এমন উজ্জ্বলতার পর্যায়ক্রমিক পরিবর্তনের মধ্যে রয়েছে যা পৃথিবীর উপর একটি উল্লেখযোগ্য প্রভাব ফেলতে পারে । উদাহরণস্বরূপ, মাধ্যাকর্ষণ সর্বনিম্ন হওয়ার ফলে মধ্যযুগের সময় ছোট বরফ যুগের ঘটনাটি ঘটেছিল বলে মনে করা হয়।
সূর্যের দৃশ্যমান বাইরের পৃষ্ঠাকে ফটোস্ফিয়ার বলা হয়। এই স্তরের উপরে পাতলা একটি অঞ্চল যা ক্রোমোস্ফিয়ার নামে পরিচিত । এটি দ্রুত বর্ধনশীল তাপমাত্রার একটি সংক্রমণ অঞ্চল দ্বারা পরিবেষ্টিত এবং অবশেষে এটি সুপার উত্তাপ করোনা দ্বারা বেষ্টিত।
সূর্যের কেন্দ্রীয় অঞ্চলটি হল মূল, পারমাণবিক ফিউশনের জন্য যথেষ্ট তাপমাত্রা এবং চাপের একটি ভলিউম এখানে বিদ্যমান । কোরের উপরে হল বিকিরণ রশ্মির জোন, যেখানে শক্তি প্রবাহ প্লাজমা বিকিরণের মাধ্যমে সম্পন্ন হয়য় । উপরে হল পরিচলন জোন যেখানে গ্যাসের উপাদান প্রাথমিক ভাবে গ্যাসের শারীরিক স্থানচ্যুতির মাধ্যমে উত্তোলন করে যাকে বলা হয় পরিচলন। এটা বিশ্বাস করা হয় যে পরিচলন জোনের মধ্যে ভরের গতির চুম্বকীয় কার্যকলাপ তৈরি করে যা সান-স্পট তৈরি করে।
প্লাজমা পার্টিকেলের একটি সৌর বায়ু ক্রমবর্ধমানভাবে বাষ্পীভূত হতে থাকে সূর্যের বাইরের সর্বোচ্চ সীমা পর্যন্ত এটি হেলিওপোজ পর্যন্ত পৌঁছায়। সৌর বায়ু পৃথিবী অতিক্রম করে এটি পৃথিবীর চৌম্বক ক্ষেত্রের সাথে মিথষ্ক্রিয়া ঘটায় এবং সৌর বায়ুকে অগ্রাহ্য করে, কিন্তু ফাঁদ কিছু ভ্যান এলেন বিকিরণ বেল্ট তৈরি করে যা পৃথিবীকে ঢেকে দেয়। অরোরা তৈরি করা হয় তখন যখন সৌর বায়ু কণা চুম্বকীয় প্রবাহ লাইন দ্বারা পরিচালিত হয় পৃথিবীর মেরু অঞ্চলে যেখানে লাইনগুলি বায়ুমণ্ডলে অবতরণ করে।
গ্রহজনিত বিজ্ঞান
গ্রহ বিজ্ঞান হল গ্রহ, চাঁদ, বামন গ্রহ, ধূমকেতু, গ্রহাণু, এবং সূর্যের পাশে ঘূর্ণনশীল অন্যান্য বস্তুর সমাহার এবং সেইসাথে এক্সট্রাসোলার গ্রহগুলির সমাহার নিয়ে গবেষণা সংক্রান্ত বিজ্ঞান। সোলার সিস্টেম অপেক্ষাকৃত ভালভাবে অধ্যয়ন করা হয়েছে প্রাথমিকভাবে টেলিস্কোপের মাধ্যমে এবং পরবর্তীতে মহাকাশযান দ্বারা। এগুলো কীভাবে গ্রহ গঠিত এবং বিবর্তিত হয়েছে সেই ব্যাপারে ধারণা প্রদান করেছে, যদিও অনেক নতুন আবিষ্কার এখনও করা হচ্ছে।
সৌর সিস্টেমকে ভিতরের গ্রহ, গ্রহাণু বেল্ট এবং বাইরের গ্রহগুলি নিয়ে উপবিভাগে বিভক্ত করা হয়। ভূপৃষ্ঠের পার্থিব গ্রহগুলি বুধ, শুক্র, পৃথিবী এবং মঙ্গল নিয়ে গঠিত। বাইরের গ্যাসীয় বৃহৎ গ্রহগুলি হল বৃহস্পতি, শনি, ইউরেনাস এবং নেপচুন। নেপচুনের বাইরে কুইপার বেল্ট এবং অবশেষে ওর্ট ক্লাউড রয়েছে যা আলোক বর্ষ পর্যন্ত প্রসারিত হতে পারে।
সূর্যের চারপাশে প্রোটোপ্লেনেটানারি ডিস্কের মধ্যে ৪.৬ বিলিয়ন বছর আগে গ্রহগুলি গঠিত হয়েছিল। মহাকর্ষীয় আকর্ষণ, সংঘর্ষ এবং সংশ্লেষণের একটি প্রক্রিয়ার মধ্য দিয়ে ডিস্কটি বস্তুর সংমিশ্রণ সৃষ্টি করে যা সময়ের সাথে সাথে প্রোটোপ্লানেট হয়ে ওঠে। সৌর বায়ুর রশ্মির চাপ তখন অসমর্থিত বস্তু ত্যাগ করে, এবং ঐ যথেষ্ট সংখ্যক গ্রহই তাদের গ্যাসীয় বায়ুমণ্ডল বজায় রেখেছিল। চাঁদের উপরিভাগে প্রভাবশালী ক্রুটার দ্বারা প্রমাণিত হয় যে তীব্র বোমা বর্ষণের সময় গ্রহগুলি ক্রমাগত ঝাঁকানি খায় যায় বা বের করে দেয়। এই সময়কালে কিছু প্রোটোপ্ল্যানেট সংঘর্ষের শিকার হতে পারে এবং এই ধরনের সংঘর্ষের ফলে চাঁদের সৃষ্টি হতে পারে।
একটি গ্রহ একবার যথেষ্ট ভরে পৌঁছলে গ্রহের পার্থক্যের সময় বিভিন্ন ঘনত্বের উপাদান বিভক্ত হয়ে পড়ে। এই প্রক্রিয়াটি একটি পাথুরে বা ধাতব কেন্দ্র গঠন করতে পারে যা একটি আচ্ছাদন এবং বাইরের স্ফীত দ্বারা ঘিরে থাকতে পারে । কোর দৃঢ় এবং তরল অঞ্চলের অন্তর্ভুক্ত হতে পারে এবং কিছু গ্রহের কোরা তাদের নিজস্ব চৌম্বকীয় ক্ষেত্র উৎপন্ন করে, যা তাদের বায়ুমণ্ডলকে সৌর বায়ু প্রবাহ থেকে রক্ষা করতে পারে।
একটি গ্রহ বা চাঁদের অভ্যন্তরে তাপ উৎপন্ন হয় তেজস্ক্রিয় পদার্থসমূহের (যেমন ইউরেনিয়াম, তেজস্ক্রিয় ধাতু, এবং ২৬এল) মিথস্ক্রিয়া দ্বারা সৃষ্ট জোয়ারের তাপ দ্বারা। কিছু গ্রহ এবং চন্দ্র আগ্নেয় অগ্ন্যুৎপাত এবং টেকটনিকস এর ভূতাত্ত্বিক প্রক্রিয়া চালানোর জন্য যথেষ্ট তাপ জমা করে। যে বায়ুমণ্ডল জমা বা বজায় রাখে তাও বায়ু বা জল থেকে পৃষ্ঠ ক্ষয়ের মধ্য দিয়ে যেতে পারে।
নাক্ষত্রিক জ্যোতির্বিদ্যা
মহাবিশ্ব সম্পর্কে আমাদের বোধগম্যতার জন্য নক্ষত্র এবং বড় বড় বিবর্তনের বিষয় নিয়ে গবেষণা মৌলিক। পর্যবেক্ষণ, তাত্ত্বিক বোধগম্যতা এবং অভ্যন্তর ভাগের কম্পিউটার সিমুলেশন থেকে তারকাগুলির জ্যোতিঃপদার্থ নির্ধারণ করা হয়েছে । চন্দ্র গঠন ধুলো এবং গ্যাসের ঘন অঞ্চলে ঘটে যা দৈত্য আণবিক মেঘ হিসাবে পরিচিত। যখন অস্থিতিশীল হয়ে যায় তখন ক্লাউড টুকরা মাধ্যাকর্ষণ প্রভাবের কারণে একটি প্রোটোস্টার গঠন করতে পারে। যথেষ্ট ঘন, এবং গরম কোর অঞ্চল নিউক্লিয়ার ফিউশন বৃদ্ধি করবে, এইভাবে একটি প্রধান-ধারার তারকা তৈরি করবে।
প্রায় সব উপাদান যা হাইড্রোজেন এবং হিলিয়ামের তুলনায় ভারী তারা নক্ষত্রগুলির কোর অঞ্চলে তৈরি হয়েছিল ।